

*Vlada Crne Gore*

*Generalni sekretarijat Vlade Crne Gore*

*Kancelarija za borbu protiv trgovine ljudima*

Shodno članu 9 stav 1 Uredbe o načinu i postupku ostvarivanja saradnje organa državne uprave i nevladinih organizacija („Službeni list CG”, broj 07/12), Generalni sekretarijat Vlade Crne Gore- Kancelarija za borbu protiv trgovine ljudima upućuje

**JAVNI POZIV
nevladnim organizacijama za predlaganje kandidata/tkinje za člana/icu u**  **Radnoj grupi za praćenje implementacije Nacionalne strategije za borbu protiv trgovine ljudima**

**Zadatak Radne grupe je da**:
- koordinira i unapređuje aktivnosti nadležnih institucija u sprovođenju Strategije za borbu protiv trgovine ljudima;
- priprema kvartalne izvještaje o realizaciji mjera iz Akcionog plana za borbu protiv trgovine ljudima, utvrđuje prioritete, dinamiku i rokove realizacije i ocjenjuje postignute rezultate u implementaciji Nacionalne strategije za borbu protiv trgovine ljudima;
- po potrebi, priprema pojedinačne Akcione planove za borbu protiv trgovine ljudima i obezbjeđuje njihovo sprovođenje.

**Nevladine organizacije u Radnoj grupi imaju jednog/u predstavnika/cu**.

**Pravo predlaganja kandidata/tkinje za člana/icu imaju nevladine organizacije čija su područja djelovanja:**

•zaštita i promocija ljudskih prava i sloboda;

• kreiranje i realizovanje preventivnih aktivnosti na polju borbe protiv trgovine ljudima;
• pružanje pomoći i zaštite žrtvama trgovine ljudima;
• unaprijeđenje saradnje organa državne uprave i nevladinih organizacija.

**Nevladina organizacija može predložiti kandidata/kinju za člana/icu u Radnoj grupi ako:**

- je upisana u registar nevladinih organizacija prije objavljivanja javnog poziva;

- u aktu o osnivanju i statutu ima utvrđene djelatnosti i ciljeve u oblasti borbe trgovine ljudima;

- je u prethodnoj godini realizovala najmanje jedan projekat ili aktivnost u vezi sa borbom protiv trgovine ljudima;

- je predala poreskom organu prijavu za prethodnu fiskalnu godinu (bilans stanja i bilans uspjeha);

- više od polovine članova/ica organa upravljanja nevladine organizacije nijesu članovi/ce organa političkih partija, javni/e funkcioneri/ke, rukovodeća lica ili državni/e službenici/e, odnosno namještenici/e.

**Nevladina organizacija dužna je da, uz prijedlog kandidata/kinje, dostavi:**

- kopiju rješenja o upisu u registar nevladinih organizacija;

- kopije akta o osnivanju i statuta;

-pregled realizovanih projekata i aktivnosti u prethodnoj godini u vezi sa zadatkom Radne grupe;
-kopiju potvrde o podnešenoj poreskoj prijavi za prethodnu godinu;
- izjavu lica ovlašćenog za zastupanje i predstavljanje nevladine organizacije o tome da više od polovine članova/ica organa upravljanja nevladine organizacije nijesu članovi/ice organa političkih partija, javni/e funkcioneri/ke, rukovodeća lica ili državni službenici/ce, odnosno namještenici/ce.

**Kao kandidat/kinja za člana/icu u Radnoj grupi može biti predloženo lice koje:**

- je crnogorski/a državljanin/ka, sa prebivalištem u Crnoj Gori;
- posjeduje iskustvo u oblasti borbe protiv trgovine ljudima;
- nije član/ica organa političkih partija, javni funkcioner/ka, državni službenik/ca, odnosno namještenik/ca.

**Nevladine organizacije su dužne da za prijedlog/u kandidata/kinju dostave**:

- fotokopiju lične karte ili drugog dokumenta na osnovu kojeg se utvrđuje identitet kandidata/kinje za člana/cu Radne grupe;
- biografiju kandidata/kinje, sa podacima o iskustvu u vezi sa zadatkom Radne grupe;
- izjavu kandidata/kinje da nije član/ca organa političke partije, javni funkcioner/ka, rukovodeće lice ili državni službenik/ca, odnosno namještenik/ca;
- izjavu kandidata/kinje da prihvata kandidaturu za člana/icu Radne grupe.

**Rok i način predaje dokumentacije**

Rok za predlaganje kandidata/kinje za člana/cu je osam dana od dana objavljivanja ovog poziva. Predlaganje kandidata vrši se na propisanom obrascu, koji se može preuzeti sa veb stranice [www.antitrafficking.gov.me](http://www.antitrafficking.gov.me), na kojoj će biti postavljen i ovaj poziv.

Propisani obrazac za predlaganje kandidata/tkinje sa potrebnom dokumentacijom predaje se u prostorijama Kancelarije za borbu protiv trgovine ljudima, radnim danima od 09-17 časova na adresu:

GENERALNI SEKRETARIJAT VLADE CRNE GORE

KANCELARIJA ZA BORBU PROTIV TRGOVINE LJUDIMA

Ul. Jovana Tomaševića bb (stara zgrada Vlade)

81 000 Podgorica

sa napomenom ”**Predlaganje kandidata/tkinje za člana/icu u Radnoj grupi za praćenje implementacije Nacionalne strategije za borbu protiv trgovine ljudima** ”

Kancelarija za borbu protiv trgovine ljudima će, u roku od tri dana od isteka roka za dostavljanje predloga kandidata/kandidatkinja na svojoj internet stranici [www.antitrafficking.gov.me](http://www.antitrafficking.gov.me) objaviti listu kandidata/kandidatkinja koji su predloženi za članove/ice radnog tijela, sa nazivima nevladinih organizacija koje su ih predložile.

Rukovodilac Kancelarije/Nacionalni koordinator za borbu protiv trgovine ljudima će, u roku od pet dana od objave liste kandidata/kinja koji/e su predloženi/ne za člana/icu u Radnoj grupi, izabrati onog/u kandidata/tkinju za koga/ju je dostavljeno najviše predloga nevladinih organizacija.

**Prijedlog kandidata/tkinje za člana/icu u Radnoj grupi biće razmatran samo ako je dostavljen blagovremeno na propisanom obrasci uz svu potrebnu dokumentaciju.**

Eventualna pitanja oko postupka predlaganja kandidata/tkinje za člana/icu Radne grupe, mogu se dostaviti elektronskim putem na adresu: antitrafiking@t-com.me.

Broj: 16-297/13

Podgorica, 25.10.2013. godine